CELEX: 32010D0369
Language: fi
Date: 2010-06-18 00:00:00
Title: 2010/369/: Komission päätös, annettu 18 päivänä kesäkuuta 2010 , Euroopan unionin rahoitusosuudesta vuonna 2010 eräiden jäsenvaltioiden kansallisille ohjelmille kalatalousalan tietojen keruuta, hallintaa ja käyttöä varten (tiedoksiannettu numerolla K(2010) 3797)

2.7.2010   
            
            
               FI
            
            
               Euroopan unionin virallinen lehti
            
            
               L 168/19
            
         KOMISSION PÄÄTÖS,
   annettu 18 päivänä kesäkuuta 2010,
   Euroopan unionin rahoitusosuudesta vuonna 2010 eräiden jäsenvaltioiden kansallisille ohjelmille kalatalousalan tietojen keruuta, hallintaa ja käyttöä varten
   (tiedoksiannettu numerolla K(2010) 3797)
   (2010/369/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annetun neuvoston asetuksen (EY) N:o 861/2006 (1) ja erityisesti sen 24 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 861/2006 säädetään edellytyksistä, joilla jäsenvaltiot voivat saada Euroopan unionin rahoitusosuuden menoihin, jotka ovat aiheutuneet tietojen keruuta ja hallintaa koskevista kansallisista ohjelmista.
            
         
               (2)
            
            
               Ohjelmat on laadittava kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta 25 päivänä helmikuuta 2008 annetun neuvoston asetuksen (EY) N:o 199/2008 (2) ja neuvoston asetuksen (EY) N:o 199/2008 soveltamista koskevista yksityiskohtaisista säännöistä 14 päivänä heinäkuuta 2008 annetun komission asetuksen (EY) N:o 665/2008 (3) mukaisesti.
            
         
               (3)
            
            
               Belgia, Bulgaria, Tanska, Saksa, Viro, Irlanti, Kreikka, Espanja, Italia, Kypros, Latvia, Liettua, Malta, Puola, Portugali, Romania, Slovenia ja Suomi ovat toimittaneet kansalliset ohjelmansa vuosille 2009 ja 2010 asetuksen (EY) N:o 199/2008 4 artiklan 4 ja 5 kohdan mukaisesti. Ohjelmat on hyväksytty vuonna 2009 asetuksen (EY) N:o 199/2008 6 artiklan 3 kohdan mukaisesti.
            
         
               (4)
            
            
               Kyseiset jäsenvaltiot ovat esittäneet vuosien 2009 ja 2010 lopulliset vuotuiset talousarvioennusteet neuvoston asetuksen (EY) N:o 861/2006 täytäntöönpanoa koskevista yksityiskohtaisista säännöistä 3 päivänä marraskuuta 2008 annetun komission asetuksen (EY) N:o 1078/2008 (4) 2 artiklan mukaisesti. Komissio on arvioinut jäsenvaltioiden vuotuiset talousarvioennusteet asetuksen (EY) N:o 1078/2008 4 artiklan mukaisesti ottamalla huomioon asetuksen (EY) N:o 199/2008 6 artiklan 3 kohdan mukaisesti hyväksytyt kansalliset ohjelmat.
            
         
               (5)
            
            
               Asetuksen (EY) N:o 1078/2008 5 artiklassa säädetään, että komissio hyväksyy vuotuisen talousarvioennusteen ja päättää Euroopan unionin kullekin kansalliselle ohjelmalle myöntämästä vuotuisesta rahoitusosuudesta asetuksen (EY) N:o 861/2006 24 artiklassa säädettyä menettelyä noudattaen ja vuotuisten talousarvioennusteiden asetuksen (EY) N:o 1078/2008 4 artiklassa tarkoitetun arvioinnin tulosten perusteella.
            
         
               (6)
            
            
               Asetuksen (EY) N:o 861/2006 24 artiklan 3 kohdan b alakohdassa säädetään, että rahoitusosuuden määrä vahvistetaan komission päätöksessä. Kyseisen asetuksen 16 artiklassa säädetään, että perustietojen keruuseen liittyvien Euroopan unionin rahoitustoimenpiteiden osalta rahoituksen määrä voi olla enintään 50 prosenttia tietojen keruu-, hallinnointi- ja käyttöohjelman toteuttamisesta jäsenvaltioille aiheutuneista kustannuksista. Asetuksen 24 artiklan 2 kohdassa säädetään, että etusijalle asetetaan toimet, jotka ovat sopivimpia yhteistä kalastuspolitiikkaa varten tarvittavien tietojen keruun parantamiseksi.
            
         
               (7)
            
            
               Tämä päätös on Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) 75 artiklan 2 kohdassa tarkoitettu rahoituspäätös.
            
         
               (8)
            
            
               Tässä päätöksessä säädetyt toimenpiteet ovat kalastuksen ja vesiviljelyalan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Kullekin jäsenvaltiolle vuonna 2010 kalatalousalan tietojen keruuta, hallintaa ja käyttöä varten myönnettävän Euroopan unionin rahoitusosuuden enimmäismäärä ja unionin rahoitusosuuden määrä vahvistetaan liitteessä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä kesäkuuta 2010.
      
         
            Komission puolesta
         
         Maria DAMANAKI
         
            Komission jäsen
         
      
   
   
      (1)  EUVL L 160, 14.6.2006, s. 1.
   
      (2)  EUVL L 60, 5.3.2008, s. 1.
   
      (3)  EUVL L 186, 15.7.2008, s. 3.
   
      (4)  EUVL L 295, 4.11.2008, s. 24.
   
      (5)  EYVL L 248, 16.9.2002, s. 1.
   
      LIITE
      
         KANSALLISET OHJELMAT 2009–2010
      
      
         TUKIKELPOISET MENOT JA UNIONIN RAHOITUSOSUUDEN ENIMMÄISMÄÄRÄ VUONNA 2010
      
      
                  (EUR)
               
            
                  Jäsenvaltio
               
               
                  Tukikelpoiset menot
               
               
                  Unionin rahoitusosuuden enimmäismäärä
                  (50 %)
               
            
                  Belgia
               
               
                  1 649 816,00
               
               
                  824 908,00
               
            
                  Bulgaria
               
               
                  404 210,00
               
               
                  202 105,00
               
            
                  Tanska
               
               
                  6 001 601,00
               
               
                  3 000 800,50
               
            
                  Saksa
               
               
                  6 470 425,00
               
               
                  3 235 212,50
               
            
                  Viro
               
               
                  618 043,00
               
               
                  309 021,50
               
            
                  Irlanti
               
               
                  6 954 948,00
               
               
                  3 477 474,00
               
            
                  Kreikka
               
               
                  4 307 365,00
               
               
                  2 153 682,50
               
            
                  Espanja
               
               
                  15 144 263,00
               
               
                  7 572 131,50
               
            
                  Italia
               
               
                  6 956 797,00
               
               
                  3 478 398,50
               
            
                  Kypros
               
               
                  575 033,00
               
               
                  287 516,50
               
            
                  Latvia
               
               
                  318 109,00
               
               
                  159 054,50
               
            
                  Liettua
               
               
                  219 792,00
               
               
                  109 896,00
               
            
                  Malta
               
               
                  600 263,00
               
               
                  300 131,50
               
            
                  Puola
               
               
                  1 141 259,00
               
               
                  570 629,50
               
            
                  Portugali
               
               
                  3 476 673,00
               
               
                  1 738 336,50
               
            
                  Romania
               
               
                  584 788,00
               
               
                  292 394,00
               
            
                  Slovenia
               
               
                  211 015,00
               
               
                  105 507,50
               
            
                  Suomi
               
               
                  1 595 842,00
               
               
                  797 921,00
               
            
                  YHTEENSÄ
               
               
                  57 230 242,00
               
               
                  28 615 121,00